Partidul Jobbik din Ungaria va organiza azi, 30 noiembrie, un amplu protest în şase oraşe din Ardeal şi în faţa Ambasadei României din Budapesta. Protestul va începe la ora 16.00 în Satu Mare (în faţa Primăriei, pe strada Corneliu Coposu), Baraolt, Târgu Mureş, Oradea, Sfântu Gheorghe şi Odorheiu Secuiesc.

În paralel cu protestele din cele şase oraşe din Ardeal, parlamentarul Szávay István, preşedintele Cabinetului de Politici Naţionale al Jobbik, va susţine o conferinţă de presă în faţa Ambasadei României de la Budapesta.

Prin acest protest, Jobbik vrea să atragă atenţia asupra faptului că „promisiunile Rezoluţiei de la Alba Iulia nu s-au realizat nici măcar în 99 de ani”.







La 1 decembrie 1918 Marea Adunare Națională de la Alba Iulia a hotărât Unirea Transilvaniei, Banatului, Crișanei și Maramureșului cu Regatul Român. Această decizie a fost făcută publică prin Rezoluția de la Alba Iulia.

SURSA: opiniedecarei.com